User:ಅಲ್ಲಾವುದ್ದೀನ ಯಮ್ಮಿ/sandbox/ ಅಲ್ಲಾವುದ್ದೀನ ಯಮ್ಮಿ

ಹೆಸರು 		ಃಃ	 ಅಲ್ಲಾವುದ್ದೀನ ಯಮ್ಮಿ ತಂದೆ ಹೆಸರು 	ಃಃ	ದಸ್ತಗೀರಸಾಬ ಯಮ್ಮಿ ತಾಯಿ 		ಃಃ	ಮೆಹಬೂಬ್ಬಿ ಯಮ್ಮಿ ಜನನ 		ಃಃ	1-6-1969_ ವಿಳಾಸ 		ಃಃ	ಅಲ್ಲಾವುದ್ದೀನ ದಸ್ತಗೀರಸಾಬ ಯಮ್ಮಿ ವಿನೋಭನಗರ ಕುಕನೂರ, ಜಿಲ್ಲಾ ಕೊಪ್ಪಳ 583 232, ಮೋಬೈಲ್ ನಂ. 9972517886 ವಿದ್ಯಾರ್ಹತೆ	ಃಃ	ಮೈಸೂರು ವಿಶ್ವ ವಿದ್ಯಾನಿಲಯದಲ್ಲಿ ಪತ್ರಿಕೋದ್ಯಮ ಪಿಜಿ ಪದವಿ,( ಸಮೂಹ ಸಂವಹನ ಮತ್ತು ಪತ್ರಿಕೋದ್ಯಮ )ಡಿ ಎಂ ಎಲ್ ಟಿ. (ಡಿಪ್ಲೊಮಾ ಇನ್ ಮೆಡಿಕಲ್ ಲ್ಯಾಬ ಟೆಕ್ನಿಷಿಯನ್ ರಾಯಚೂರ) ವೃತ್ತಿ : ಪತ್ರಕರ್ತ,(ಲ್ಯಾಬ್ ಟೆಕ್ನಿಷಿಯನ್        (ಮಾ ರಕ್ತ ತಪಾಸಣಾ ಕೇಂದ್ರ ) # ಪತ್ರಕರ್ತ :ಕಳೆದ 32 ವರ್ಷಗಳಿಂದ ನಾಡಿನ ವಿವಿಧ ಪತ್ರಿಕೆಗಳಲ್ಲಿ ಪತ್ರಕರ್ತನಾಗಿ ಸೇವೆ. 13 ವರ್ಷಗಳಿಂದ ಕನ್ನಡ ಪ್ರಭ ಪತ್ರಿಕೆಯಲ್ಲಿ ವರದಿಗಾರನಾಗಿ ಸೇವೆ.  ಸಮರ್ಥವಾಣಿ ಪತ್ರಿಕೆಯಲ್ಲಿ ಜಿಲ್ಲಾ ವಿಶೇಷ ವರದಿಗಾರನಾಗಿ ಸೇವೆ, ವಿನಯ ವಾಣಿ ದಿನ ಪತ್ರಿಕೆ ಹಾಗೂ ಕಲ್ಯಾಣ ದರ್ಶ ದಿನ ಪತ್ರಿಕೆಯಲ್ಲಿ ಸುದ್ದಿ ಸಂಪಾದಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇದಕ್ಕು ಮೊದಲು ಸುದ್ದಿ ಮೂಲ, ರಾಯಚೂರ ವಾಣಿಯಲ್ಲಿ ಸೇವೆ, ಪ್ರಸ್ತುತ ಹೊಸದಿಗಂತ ಪತ್ರಿಕೆಯಲ್ಲಿ ಸೇವೆ ಸಲ್ಲಿಸಿದ್ದಾರೆ.    ಕೊಪ್ಪಳ ಕಾರ್ಯನಿರತ ಪತ್ರಕರ್ತರ ಸಂಘದ ಗ್ರಾಮೀಣ ಜಿಲ್ಲಾ ಉಪಾಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ.ಕುಕನೂರು ತಾಲೂಕ ಕಾರ್ಯ ನಿರತ ಪತ್ರಕರ್ತರ ಸಂಘದ ಪ್ರಧಾನ ಕಾರ್ಯದರ್ಶಿಯಾಗಿಯೂ ಸೇವೆ ಸಲ್ಲಿಸಿದ್ದರು. ಪ್ರಸ್ತುತ ಕುಕನೂರು ತಾಲೂಕ ಕಾರ್ಯನಿರತ ಪತ್ರಕರ್ತರ ಸಂಘದ ಗೌರವ ಸಲಹೆಗಾರರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. # ಅಂಕಣ ಬರಹ ಃಃ	ಹಿರಿಯ ಪತ್ರಕರ್ತ ವಿಠಪ್ಪ ಗೋರಂಟ್ಲಿಯವರ ಕೊಪಣ ಕಿರಣ ಪತ್ರಿಕೆಯಲ್ಲಿ 'ಪ್ಯಾರ ಕಿ ಕಿರಣ' ಅಂಕಣ ಬರಹಗಾರನಾಗಿ ಸೇವೆ, ಸಮರ್ಥವಾಣಿ ಪತ್ರಿಕೆಯಲ್ಲಿ ವಾಸ್ತವ ಅಂಕಣ ಬರಹ, ವಿನಯ ವಾಣಿ ಪತ್ರಿಕೆಯಲ್ಲಿ ಅಂಕಣ ಬರಹ, ಕಲ್ಯಾಣ ದರ್ಶನ ದಿನಪತ್ರಿಕೆಯಲ್ಲಿ ಕರೋನಾ ಕರಾಳ ಯಾನ, (ಕರೋನಾದ 1ನೇ ಅಲೆ), ಕರೋನಾ ಕರಿಮಾಯಿ (ಕರೋನಾ 2ನೇ ಅಲೆ) ಪ್ರಚಲಿತ ಅಂಕಣ ಬರಹ ನಿರಂತರವಾಗಿ ಪ್ರಕಟಗೊಳ್ಳುತ್ತಿವೆ. # ಸಾಂದರ್ಭಿಕ ಲೇಖನಗಳು ಃಃ	ನಾಡಿನ ಹೆಸರಾಂತ ಪತ್ರಿಕೆಗಳಾದ ಪ್ರಜಾವಾಣಿ, ಕನ್ನಡ ಪ್ರಭ, ಸಂಯುಕ್ತ ಕರ್ನಾಟಕ, ಹೊಸದಿಗಂತ, ನವೋದಯ, ನಾಗರಿಕ, ಕೋಪಣ ಕಿರಣ ಗಜೇಂದ್ರ ಪ್ರಭ, ಸುದ್ದಿ ಮೂಲ, ರಾಯಚೂರ ವಾಣಿ ಮುಂತಾದ ಪತ್ರಿಕೆಗಳಲ್ಲಿ ಸಾಂದರ್ಭಿಕ ಲೇಖನಗಳು ಪ್ರಕಟಗೊಂಡಿವೆ.

# ಸಂದರ್ಶನ ಃಃ	ಖ್ಯಾತ ಸಾಹಿತಿ ಎಚ್ ಎಸ್ ವೆಂಕಟೇಶ ಮೂರ್ತಿ,ಜಗದ್ಗುರು ಶ್ರೀ ಅನ್ನದಾನೀಶ್ವರ ಶಾಖಾ ಮಠದ ಕುಕನೂರಿನ ಶ್ರೀ ಮಹದೇವ ದೇವರ ಸಂದರ್ಶನ,ಕುಷ್ಟಗಿ ತಳ್ಳಿಹಾಳ ಮಠದ ಕಾಲಜ್ಞಾನಿ ಶ್ರೀ ಶರಣಬಸವ ಮಹಾಸ್ವಾಮೀಜಿಯವರ ಸಂದರ್ಶನ,ಪದ್ಮಶ್ರೀ ಪ್ರಶಸ್ತಿ ಪುರಷ್ಕøತೆ ಮಂಜಮ್ಮ ಜೋಗತಿ, ಮಾಧ್ಯಮ ಅಕಾಡೆಮಿ ಪ್ರಶಸ್ತಿ ಪುರಷ್ಕøತ ಖ್ಯಾತ ಪತ್ರಕರ್ತ ವಿಠ್ಠಪ್ಪ ಗೋರಂಟ್ಲಿ, ಖ್ಯಾತ ಚಲನ ಚಿತ್ರ ನಟಿ ಶೃತಿ,ತಾರಾ,ಸುಧೀರ, ರಂಗಭೂಮಿ ಕಲಾವಿದೆ ರಹಿಮಾನಮ್ಮ ಕಲ್ಮನಿ ಜಾದುಗಾರ ಮಹಬೂಬ ಹೊಸಪೇಟೆ ಕುರಿತು ಸಂದರ್ಶನ ಸೇರಿದಂತೆ ರಾಯಚೂರ ಕಸಾಪದ ಅಧ್ಯಕ್ಷರಾಗಿದ್ದ ಎಚ್, ಪಂಪಯ್ಯ ಶೆಟ್ಟಿ, ¸ಸಾಹಿತಿಗಳಾದ ರಂ. ರಾ. ನಿಡಗುಂದಿ, ಎ.ಪಿ. ಮುಧೋಳ, ಆಡಳಿತಾಧಿಕಾರಿಗಳು, ಎಂ.ಎ. ಮೆಮೊರಿಯಲ್ ಟ್ರಸ್ಟ್, ಗದಗ, ಜಿಲ್ಲಾ ಕಸಾಪ ಅಧ್ಯಕ್ಷರಾದ ಡಾ. ಕೆ. ಬಿ. ಬ್ಯಾಳಿ, ರವಿತೇಜ ಅಬ್ಬಿಗೇರಿ, ಮುನಿಯಪ್ಪ ಹುಬ್ಬಳ್ಳಿ ವೀರಣ್ಣ ವಾಲಿ ಮುಂತಾದ ಸಾಹಿತಿಗಳ ಸಂದರ್ಶನ ಪ್ರಕಟಗೊಂಡಿವೆ.

# ಪ್ರಶಸ್ತಿ, ಸನ್ಮಾನ ಃಃ	ಕನ್ನಡಪ್ರಭ ಪತ್ರಿಕೆಯಲ್ಲಿ ಕಾರ್ಯನಿರ್ವಹಿಸುತ್ತಿರುವ ಸಂದರ್ಭದಲ್ಲಿ ಪತ್ರಿಕೋದ್ಯಮಕ್ಕೆ ಕೊಡಮಾಡುವ ಮಾನವೀಯ ವರದಿಗೆ ರಾಯಚೂರಿನ “ದಿ ಪ್ರೆಸ್ ರಿಪೋರ್ಟರ್ ಗಿಲ್ಡ್” ಪ್ರಶಸ್ತಿ, ಕಲ್ಲೂರ ಗ್ರಾಮದ ಶ್ರೀ ಕಲ್ಲಿನಾಥೇಶ್ವರ ಸೇವಾ ಟ್ರಸ್ಟ್ ವತಿಯಿಂದ ಉತ್ತಮ ವರದಿಗಾರರಿಗೆ ಕೊಡಮಾಡುವ “ಕಾಯಕ ರತ್ನ” ಪ್ರಶಸ್ತಿ, ನಿರಂತರ ಸಾಹಿತ್ಯ ಸೇವೆಗೆ ಕೊಡಮಾಡುವ ಗದುಗಿನ ಮಕಾನದಾರ ಸಾಹಿತ್ಯ ಪ್ರತಿಷ್ಠಾನದ ನಿರಂತರ ಪುರಸ್ಕಾರ, ಇಟಗಿ ಉತ್ಸವದಲ್ಲಿ ಮಹೇಶ ಬಾಬು ಸುರ್ವೆ ನೇತೃತ್ವದ ಖಾಸಗಿ ಸಹಭಾಗಿತ್ವದಲ್ಲಿ ಜರಗುತ್ತಿರುವ ಇಟಗಿ ಉತ್ಸವದಲ್ಲಿ “ಚಾಲುಕ್ಯ ವಿಕ್ರಮಾದಿತ್ಯ ಪ್ರಶಸ್ತಿ”, ರಮೇಶ ಸುರ್ವೆ ನಿರ್ದೇಶನದ ಮಂದಾಕಿನಿ ಚಲನ ಚಿತ್ರದ ನೈಜ ವಿಮರ್ಶೆಗೆ “ಕರ್ನಾಟಕ ಕಲಾ ರತ್ನ ಪ್ರಶಸ್ತಿ” ಸೇರಿದಂತೆ ಹಲವಾರು ಪ್ರಶಸ್ತಿಗಳು ಲಭಿಸಿವೆ ಚಂದನ ದೂರದರ್ಶನ, ಸತತ ಹತ್ತು ವರ್ಷಗಳ ಇಟಗಿ ಉತ್ಸವದಲ್ಲಿ ಕಾವ್ಯ ವಾಚನ, ಉದಾರವಾದಿಗಳು ಕವನ, 2014 ಮಂಡ್ಯದ ಡಾ ಜೀ ಶಂ ಪ ಸಾಹಿತ್ಯ ವೇದಿಕೆಯಲ್ಲಿ ಡಾ ಜಿ ಎಸ್ ಶಿವರುದ್ರಪ್ಪ ಸ್ಮರಣಾರ್ಥ ಜರಗುವ ಕವಿ ಕಾವ್ಯ ಮೇಳಕ್ಕೆ ಆಯ್ಕೆಯಾಗಿದೆ.ಆನೆಗುಂದಿ ಉತ್ಸವ, ರಾಯಚೂರ ಆಕಾಶವಾಣಿ ಮುಂತಾದ ಕಡೆಗಳಲ್ಲಿ ಕತೆ, ಕವನ, ಲೇಖನಗಳು ಪ್ರಸಾರಗೊಂಡಿವೆ. ಕೊಪ್ಪಳದ ಶ್ರೀ ಗವಿಮಠದಲ್ಲಿ ಬೆಳಕಿನಡೆಗೆ ಕಾರ್ಯಕ್ರಮದಲ್ಲಿ ಸನ್ಮಾನ,ಚಿಕೇನಕೊಪ್ಪ ಬಳಗಾನೂರಿನಲ್ಲೂ ಸನ್ಮಾನಿಸಲಾಗಿದೆ.

# ಉಪನ್ಯಾಸ ಃಃ	ಐತಿಹಾಸಿಕ ಇಟಗಿಯ 900 ವರ್ಷಗಳ ಇತಿಹಾಸ ಕುರಿತಂತೆ ಉಪನ್ಯಾಸ ಸೇರಿದಂತೆ ಹಲವಾರು ಕಡೆ ಉಪನ್ಯಾಸ ನೀಡಿದ್ದಾರೆ. ಪತ್ರಿಕಾ ದಿನಾಚರಣೆಯ ಸಂದರ್ಭದಲ್ಲಿ ಮಾಧ್ಯಮ ಕ್ಷೇತ್ರದಲ್ಲಿ ಪತ್ರಕರ್ತರ ಪಾತ್ರ ಉಪನ್ಯಾಸ,ಅಗಷ್ಟ್,2021 ರಂದು ಮ.ನಿ.ಪ್ರ.ಜಗದ್ಗುರು ಡಾ ನಾಡೋಜ ಶ್ರೀ ಅನ್ನದಾನೀಶ್ವರ ಮಹಾಶಿವಯೋಗಿಗಳ ಆತ್ಮಾವ ಲೋಕನ ಗ್ರಂಥದ ಪ್ರವಚನದಲ್ಲಿ ಶ್ರೀಗಳ ಜೀವನ ಯಾತ್ರೆ ಉಪನ್ಯಾಸ, ಕೊಪ್ಪಳದ ಸಾಹಿತ್ಯ ಭವನದಲ್ಲಿ ಖ್ಯಾತ ಪತ್ರಕರ್ತ ಹಾಗೂ ಚಲನ ಚಿತ್ರ ನಿರ್ದೇಶಕರಾದ ರಮೇಶ ಬಾಬು ಸುರ್ವೇ ಆಯೋಜಿಸಿದ ವಿ. ಕೃ. ಗೋಕಾಕರ ಉಪನ್ಯಾಸ ನೀಡಿದ್ದಾರೆ.

# ಸಾಹಿತ್ಯ ಸೇವೆ ಃಃ	ತಾಲೂಕ ಕನ್ನಡ ಸಾಹಿತ್ಯ ಸಮ್ಮೇಳನ, ರಂ. ರಾ. ನಿಡಗುಂದಿಯವರ ಅಭಿನಂದನ ಗ್ರಂಥ ಹಾಗೂ ಜಿ. ಎಸ್. ಗೋನಾಳರ ಕರುನಾಡು ರಾಜ್ಯ ಮಟ್ಟದ ಕವನ ಸಂಕಲನದಲ್ಲಿ ಗೌರವ ಸಲಹೆಗಾರ, ಸಂಪಾದಕೀಯ ಮಂಡಳಿಯ ಸದಸ್ಯೆ ಸೇರಿದಂತೆ ಸಾಹಿತ್ಯ ಸೇವೆ ಸಲ್ಲಿಸಿದ್ದಾರೆ.ಗಾನ ಯೋಗಿ ಸಂಗೀತ ಪರಿಷತ್, ಜಿಲ್ಲಾ ಘಟಕ ಕೊಪ್ಪಳ ಕಾರ್ಯಕಾರಿ ಸಮೀತಿ ಸದಸ್ಯರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

# ಪುಸ್ತಕ ಪ್ರಕಟಣೆ ಃಃ	1990 ರಲ್ಲಿ ರಾಜ್ಯ ಮಟ್ಟದ ಸಂಪಾದಿತ 'ಸಂದೇಶ' ಕವನ ಸಂಕಲನ ಬಿಡುಗಡೆಗೊಂಡಿದೆ. 2013 ರಲ್ಲಿ ಕೊಪ್ಪಳದ ಶ್ರೀ ಗವಿಸಿದ್ದೇಶ್ವರ ಶ್ರೀಗಳು ಕುಕನೂರಿನಲ್ಲಿ ಹಮ್ಮಿಕೊಂಡಿದ್ದ 5 ದಿನಗಳ ಕಾಲದ ಆಧ್ಯಾತ್ಮ ಪ್ರವಚನದ “ಗವಿಶ್ರೀ ಪ್ರವಚನ ಸಾರ” ಗ್ರಂಥ ಕನ್ನಡ ಸಾರಸ್ವತ ಲೋಕಕ್ಕೆ 2017 ರಲ್ಲಿ ಜೀವನೋತ್ಸಾಹ ಕವನ ಸಂಕಲನ ಪ್ರಕಟಣೆಗೊಂಡಿದೆ. 2018ರಲ್ಲಿ ಕುಕನೂರು ತಾಲ್ಲೂಕ ಹೋರಾಟದ ಹೆಜ್ಜೆ ಗುರುತುಗಳು. ತಮ್ಮದೇ ಆದ ಪ್ರತಿಭಾ ಪ್ರಕಾಶನದಡಿಯಲ್ಲಿ ಲೇಖನ ಮಾಲೆ ಪ್ರಕಟಗೊಂಡಿದೆ

ಹಿರಿಯ ಪತ್ರಕರ್ತ,ಸಹೃದಯಿ ಸಾಹಿತಿ, ಅಲ್ಲಾವುದ್ದೀನ ಯಮ್ಮಿ ಹಿಂದೂ, ಮುಸ್ಲೀಂ ಭಾವೈಕ್ಯತೆಯ ಪ್ರತೀಕ !!
'''ಬಡತನದಲ್ಲೇ ಹುಟ್ಟಿ ಬಡತನದಲ್ಲೇ ಸಾಯುವದಕ್ಕಿಂತಲೂ,ಬಡತನದಲ್ಲಿ ಹುಟ್ಟಿ, ಕಷ್ಟ,ಸಂಕಷ್ಟಗಳ ಪರೀಧಿಯನ್ನು ಆರೋಗ್ಯಯುತವಾದ ಮನಸ್ಥಿತಿಯೊಂದಿಗೆ ಎದುರಿಸುತ್ತ, ಜನಮಾನಸದಲ್ಲುಳಿಯುವಂಥ ಸಾಮಾಜಿಕ ಕಾರ್ಯ ಮಾಡಬೇಕು,ಅಂದಾಗ ಮಾತ್ರ ಬಡತನ ಎನ್ನುವದು ಗೌಣವಾಗಿ ಸಾಧನೆ ಎನ್ನುವದು ಸಂತೃಪ್ತ ಜೀವನವಾಗುತ್ತದೆ. ಸಾಧನೆ ಎಂದರೆ ಒಂದೆರಡು ದಿನಕ್ಕೆ ಬರುವಂಥದಲ್ಲ,ಸುಖಾ ಸುಮ್ಮನೆ ಸಿಗುವ ವಸ್ತುವಲ್ಲ,ಯಾರಿಗಾದರೂ ಕೇಳಿದರೆ?ಕೊಟ್ಟು ಬಿಡುವ ಹಗುರವಾದÀಂಥದ್ದೊಂದು ಮನಸ್ಥಿತಿಯಲ್ಲ! ಸಾದನೆ ಎಂದರೆ? ನಿರಂತರ ಶ್ರಮ,ಸಾಧನೆ ಎಂದರೆ? ಅಹೋರಾತ್ರಿಯ ಪರಿಶ್ರಮ,ಸಾಧನೆ ಎಂದರೆ ? ಕಷ್ಟಗಳ ಕೋಟಲೆಯೊಂದಿಗೆ ಬಂಧಿಯಾಗಿದ್ದರೂ ಒಂದೊಂದು ಸಾರಿ ಭವ,ಬಂಧನವನ್ನೂ ಕಳಚುವ ನಿಧಿಷ್ಟವಾದ ಗುರಿ? ಸಾಧನೆ ಎಂದರೆ ? ತಪಸ್ಸು,ಸಾಧನೆ ಎಂದರೆ? ಸಿದ್ಧಿ,ಸಾಧನೆ ಎಂದರೆ? ತ್ಯಾಗದ ಪ್ರತಿ ಫಲ,ಸಾಧನೆ ಎಂದರೆ ಅಂತ:ಕರಣದ ಛಲ! ಹೌದು ಇಂಥ ಸಾದನೆಗೆ ಅನ್ವರ್ಥಕ ನಾಮವೆಂದರೆ ? ಅವರು ಹಿರಿಯ ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿ! ಕೊಪ್ಪಳ ಜಿಲ್ಲೆಯ ಕುಕನೂರ ತಾಲೂಕಿನ ಕುಕನೂರ ಪಟ್ಟಣದ ಹಿರಿಯ ಪತ್ರಕರ್ತ,ಸಾಹಿತಿ,ಸಹೃದಯಿ, ಅಲ್ಲಾವುದ್ದೀನ ಯಮ್ಮಿ ಯವರು ಹುಟ್ಟಿದ್ದು ಬಡತನ,ಬಾಲ್ಯದಿಂದಲೂ ಅಕ್ಷರದೊಂದಿಗೇ ಗೆಳೆತನ! ತಂದೆ ದಸ್ತಗೀರಸಾಬ ಯಮ್ಮಿ, ತಾಯಿ ಮೆಹಬೂಬ್ಬಿ.ಒಟ್ಟು ಏಳು ಜನ ಮಕ್ಕಳು!ತುಂಬು ಸಂಸಾರ,ಒಂದೇ ಒಂದು ಅಂಕಣದ ಚಿಕ್ಕ ಮನೆ,ಸಂಸಾರಕ್ಕೆ ಅಧಿಪತಿಯಾಗಿದ್ದು ಕ್ರೂರಿ ಬಡತನ! ಆಗಿನ ಸುಪ್ರಸಿದ್ಧ ವೆಂಕಟರಾವ್ ಜಾಧವ್ ಅವರ ಆಯಿಲ್ ಮಿಲ್ ನಲ್ಲಿ ವಾರಕ್ಕೆ 70 ರೂ ಸಂಬಳದಲ್ಲಿ ಅಪ್ಪ ಸಂಸಾರಕ್ಕೆ ಸಾರಥಿಯಾದ, ಅವ್ವ ಸಾಥ್ ನೀಡಿದಳು, ಬಡತನವೆಲ್ಲವನ್ನೂ ಭಾಗ್ಯ ಎನ್ನುವಂತೆ ನೋವು ನುಂಗಿ, ಸ್ವೀಕರಿಸಿದಳು, ನೈತಿಕ ಸ್ಥೈರ್ಯ ತುಂಬಿದಳು! ಅಪ್ಪ: ಸ್ವಾಭಿಮಾನದ ಬದುಕು ಚಿಗುರೊಡೆಯುವದು ಬಡತನದ ಕುಲುಮೆಯಲ್ಲಿ ಬೆಂದಾಗಲೇ..ಹಾಗಂತ ಪಾಠ ಕಲಿಸಿದ! ಅಪ್ಪ ತುಂಬ ಸ್ವಾಭಿಮಾನಿ,ತನ್ನೆಲ್ಲಾ ಸ್ವಾಭಿಮಾನವನ್ನೇ ನನ್ನ ಎದೆಯಾಳಕ್ಕಿಳಿಸಿದರು ಹಾಗಂತ ಸ್ಮರಿಸುತ್ತಾರೆ ಅಲ್ಲಾವುದ್ದೀನ ಅವರು. ಎಲ್ಲ ಮುಸ್ಲೀಂರಿಗೆ ರಂಜಾನ ತಿಂಗಳಿನ ಒಂದೇ ಮಾಸದಲ್ಲಿ ಉಪವಾಸ ವೃತವಿದ್ದರೆ? ಅಲ್ಲಾವುದ್ದೀನ ರ ಕುಟುಂಬಕ್ಕೆ ವರ್ಷದ ಹಲವಾರು ದಿನಗಳಲ್ಲಿ ಅರೆ ಹೊಟ್ಟೆಯ ಉಪವಾಸ ವೃತವೇ.. ಅಂಥದ್ದೊಂದು ಹೊಟ್ಟೆ ಬಟ್ಟಿ ಕಟ್ಟಿ ಮಾಡಿದ ಉಪವಾಸದ ಪ್ರತಿ ಫಲವೋ..ಏನೋ...ಮೂಲತ: ಪತ್ರಕರ್ತರಾದವರು ಎಂಥ ಕಠಿಣ ಪ್ರಸಂಗದಲ್ಲಿಯೂ ಎಂದಿಗೂ ಪೆನ್ನು ಮಾರಿಕೊಂಡವರಲ್ಲ!ಸಾಮಾಜಿಕ ವ್ಯವಸ್ಥೆಯೊಂದಿಗೆ ರಾಜಿಮಾಡಿಕೊಂಡವರಲ್ಲ!ಮಾತಿನಲ್ಲಿ ನಿಷ್ಠುರ,ಬರವಣಿಗೆಯಲ್ಲಿ ಹರಿತ,ಮನಸ್ಸು ಕೋಮಲ,ಮಾತೃ ಹೃದಯ! ಹಿಂದೂ ಮುಸ್ಲೀಂ ಭಾವೈಕ್ಯತೆಯ ಸಂಕೇತವಿರುವ ಅಲ್ಲಾವುದ್ದೀನ ಯಮ್ಮಿ ಅವರಿಗೆ ಜಾತಿ,ಧರ್ಮ ಎಂದಿಗೂ ಅಡ್ಡ ಬರಲೇ ಇಲ್ಲ..! ಜಾತಿಗಿಂತಲೂ ಮಿಗಿಲಾದದ್ದು ಧರ್ಮ ಎನ್ನುತ್ತಾರೆ,ಧರ್ಮ ಎಂದರೆ ಎಂಥ ಧರ್ಮ? ಶುದ್ಧ ಮನುಷ್ಯತತ್ವದ ಧರ್ಮ! ಮಾನವೀಯ ಧರ್ಮ,ಮನುಷ್ಯ,ಮನುಷ್ಯರನ್ನು ಪ್ರೀತಿಸುವ ಮಾನವೀಯ ಮೌಲ್ಯಗಳ ಅಂತ:ಕರಣದ ವಿಶ್ವ ಪ್ರೇಮ! ಮಸೀದಿಗೆ ಹೋಗಿ ತಲೆಗೆ ಟೊಪ್ಪಗೆ ಹಾಕಿಕೊಂಡು ಶ್ರದ್ಧೆಯಿಂದ ನಮಾಜಿಗೆ ನಿಂತರೆ? ಅಲ್ಲೊಬ್ಬ ಸಂತ ಕಾಣಿಸುತ್ತಾನೆ ನೋಡಿ?ಹಾಗೆ ದೇವಸ್ಥಾನಕ್ಕೆ ತೆರಳಿ ಭಕ್ತಯಿಂದ ನವಗ್ರಹ ಸ್ತೋತ್ರ,ತುಳಸಿ ಜಪ,ಗಾಯಿತ್ರಿ ಮಂತ್ರ, ಶ್ರೀ ಮಹಾಮಾಯೆ ಸ್ತೋತ್ರ ಜಪಸಿದರೆ ?ಅಲ್ಲೊಬ್ಬ ಶರಣ ಗೋಚರಿಸುತ್ತಾನಲ್ಲ? ಅಂಥ ಸಂತ ಶರಣರ ಸಾಲಿನಲ್ಲಿ,ಅಧ್ಯಾತ್ಮಿಕ ಭಾವದಲ್ಲಿ ನನಗೆ ಕಂಡಿದ್ದು ಅಲ್ಲಾವುದ್ದೀನ ಎನ್ನುವ ವಿಶ್ವ ಪ್ರೇಮದ ಭಾವೈಕ್ಯ ನಿಧಿ! ಎಂದಿಗೂ ಯಾರೊಂದಿಗೂ ಹಗೆತನ ಸಾಧಿಸಿದವರಲ್ಲ! ನೊಂದವರಿಗೆ ಪರಿತ್ಯಕ್ತರಿಗೆ ಕೈಲಾದ ಸಹಾಯ ಮಾಡುವ ಮನಸ್ಸುಳ್ಳವರು! ಹೌದು ಇವರಲ್ಲಿ ದುಡ್ಡು ಕಾಸಿಲ್ಲ,ಹಣದ ಸಂಭ್ರಮವಿಲ್ಲ,ಸಚ್ಯಾರಿತ್ರೆ ಮತ್ತು ಹೃದಯ ಶ್ರೀಮಂತಿಕೆ ಇವರಲ್ಲಿದೆ. ಜೀವನದಲ್ಲಿ ಸಮಾಜದ ಸಮುಷ್ಠಿಯ ಭಾವವಾಗಿ ಸಮಚಿತ್ತತೆಯಲ್ಲಿ ಬದುಕನ್ನು ಮುನ್ನಡೆಸಿಕೊಂಡು ಹೋಗಲು ಮತ್ತಿನ್ನೇನು ಬೇಕು? ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿ ಎನ್ನುವ ಹೆಸರು ಕೊಪ್ಪಳ ಜಿಲ್ಲೆಯಾದ್ಯಂತ ಚಿರ ಪರಿಚಿತವಾದುದು. ಕಳೆದ 32 ವರ್ಷಗಳ ಹಿಂದೆ ಅಲ್ಲಾವುದ್ದೀನ ಎನ್ನುವ ಬಿಸಿ ರಕ್ತದ ತರುಣ ಪ್ರತಿಭೆಯೊಂದು ಪತ್ರಿಕೋದ್ಯಮದಲ್ಲಿ ಪಾದಾರ್ಪಣೆ ಮಾಡಿದಾಗ; ಈಗಿನಂತೆ ಕಂಪ್ಯೂಟರ್,ಆಗಲಿ,ಲ್ಯಾಪ್ ಟ್ಯಾಪ್ ಆಗಲಿ,ಕೊನೆಯ ಪಕ್ಷ ಒಂದೇ ಒಂದು ಫೋನು ಕಾಲ್ ಮಾಡುವದಕ್ಕೂ ಕನಿಷ್ಠ ಸೌಲಭ್ಯವಿರದಂಥ ದುರ್ಭರ ಕಾಲ ಘಟ್ಟದಲ್ಲಿ ಕೇವಲ ಪತ್ರ ಮುಖೇನ ನವೋದಯ,ಗಜೇಂದ್ರಗಡ ಮುಂತಾದ ಪತ್ರಿಕೆಗಳಿಗೆ ವರದಿ ಬರೆಯುತ್ತಿದ್ದರು. ಈಗ್ಗೆ ಸುಮಾರು 20 ವರ್ಷಗಳ ಹಿಂದೆ ತೆರೆದ ಕೊಳವೆ ಬಾವಿಯಲ್ಲಿ ಚಿಕ್ಕ ಮಕ್ಕಳು ಕಾಲು ಜಾರಿ ಬಿದ್ದು ಮೃತಪಟ್ಟ ಹಲವಾರು ಘಟನೆಗಳು ರಾಜ್ಯದ ಕೆಲವು ಕಡೆ ಸಂಭವಿಸತೊಡಗಿದವು ನೋಡಿ? ಎಷ್ಟೇ ಕಷ್ಟ ಪಟ್ಟು ಆಧುನಿಕ ಯಂತ್ರ ಬಳಿಸಿ ಕೊಳವೆ ಬಾಯಿಯಲ್ಲಿ ಸಿಲಿಕಿಕೊಂಡ ಮಗುವನ್ನು ಹೊರ ತೆಗೆಯಲು ಅಹೋರಾತ್ರಿ ಪ್ರಯಾಸಪಟ್ಟರೂ ಕಷ್ಟ ಸಾಧ್ಯವಾದಂಥ ದುರಂತ ಎದುರಿಸಬೇಕಾಗಿತ್ತು.ಇಡೀ ಸರ್ಕಾರಕ್ಕೆ ಸರ್ಕಾರವೇ ಮಗುವಿನ ರಕ್ಷಣೆಗೆ ಸೂಕ್ತ ವ್ಯವಸ್ಥೆ ಕಲ್ಪಿಸಿದರೂ ಅಸಾಧ್ಯದ ಮಾತಾಗಿ ಸರ್ಕಾರಕ್ಕೇ ಇದೊಂದು ಪ್ರಶ್ನೆಯಾಗಿ ಉಳಿದ ಹಲವು ಸನ್ನಿವೇಷಗಳೂ ಎದುರಿಸಬೇಕಾಯಿತು. ಅಂಥ ಸಂದರ್ಭದಲ್ಲಿ ಸೂಕ್ಮ ಮತಿಯ ಪತ್ರಕರ್ತರಾದವರು ಸುಮ್ಮನೆ ಕುಳಿತುಕೊಳ್ಳಲು ಅದು ಹೇಗೆ ಸಾಧ್ಯವಾದೀತು? ಹೀಗೆ ವರದಿಗಾಗಿ ತಡಕಾಡುತ್ತ ಹೊರಟ ಅಲ್ಲಾವುದ್ದೀನ ಎನ್ನುವ ದೂರದೃಷ್ಠಿಯುಳ್ಳ ಪತ್ರಕರ್ತರಿಗೆ ಕಾಣಿಸಿದ್ದು ಕುಕನೂರಿನ ಈಗಿನ ಎ,ಪಿ,ಎಂ,ಸಿ ಆವರಣದಲ್ಲಿದ್ದ ಆಗಿನ ತೆರೆದ ಕೊಳವೆ ಬಾವಿ! ತಕ್ಷಣಕ್ಕೆ ಜಾಗೃತಗೊಂಡು ಕನ್ನಡ ಪ್ರಭ ದಿನ ಪತ್ರಿಕೆಗೆ ವರದಿ ಮಾಡಿದರು ನೋಡಿ? ರಾಜ್ಯಾದ್ಯಂತ ವರದಿ ಸಂಚಲನವಾಗತೊಡಗಿತು ! ಆಗಿನ ಜಿಲ್ಲಾಧಿಕಾರಿಗಳು ಕುಕನೂರ ಪಟ್ಟಣ ಪಂಚಾಯತಿ ಕಾರ್ಯದರ್ಶಿಯವರಿಗೆ ತೆರೆದ ಕೊಳವೆ ಬಾವಿ ಮುಚ್ಚಿಸಲು ಕಟ್ಟು ನಿಟ್ಟಿ ಆದೇಶ ನೀಡಿಬಿಟ್ಟರು. ಬೆಳಗಾಗುವದರೊಳಗಾಗಿ ನಾಮಾವಶೇಷವಿಲ್ಲದಂತೆ ತೆರೆದ ಕೊಳವೆಬಾವಿ ಮುಚ್ಚಿಹೋಗಿತ್ತು! ಇನ್ನೂ ಬೆಳಗಿನ ಜಾವ ಆಗಿನ ಗ್ರಾಮ ಪಂಚಾಯತಿ ಅಧ್ಯಕ್ಷರಾಗಿದ್ದ ಸಿದ್ದಯ್ಯ ಕಳ್ಳಿಮಠ ಅವರು ಪತ್ರಕರ್ತ ಅಲ್ಲಾವುದ್ದೀನ ಅವರಿಗೆ ಫೋನ್ ಮಾಡಿ ಬನ್ನಿ ಸರ್ ನೀವು ಬರೆದಿದ್ದೀರಲ್ಲ ? ಕನ್ನಡ ಪ್ರಭ ಪತ್ರಿಕೆಗೆ ತೆರೆದ ಕೊಳವೆಬಾವಿ ಕುರಿತು ?ಈಗ ಸಂಪೂರ್ಣ ಮುಚ್ಚಿದ್ದೇವೆ ಅದನ್ನೇ ಯಥಾವತ್ತಾಗಿ ಬರೆಯಿರಿ ಎನ್ನುತ್ತಾರಲ್ಲ? ಮತ್ತೆ ಮರುದಿವಸ ಅದು ಕನ್ನಡ ಪತ್ರಿಕೆಯ ವರದಿಯ ಫಲಶೃತಿ ಹಾಗಂತ ಪ್ರಕಟವಾಗುತ್ತದೆ ಇಂಥ ಜನಮಾನಸದಲ್ಲುಳಿಯುವಂಥ ಅಲ್ಲಾವುದ್ದೀನ ಯಮ್ಮಿಯವರ ವರದಿಗಳು ಸರ್ವಕಾಲಿಕವೂ ಸಕಾಲಿಕವಾಗುವಂಥದ್ದಾಗಿವೆ. ಕಳೆದ 25 ವರ್ಷದ ಹಿಂದಿನ ಸಂದರ್ಭ ಸತತ ಐದು ದಿನಗಳ ಕಾಲ ಸುರಿದ ಕುಂಭ ದ್ರೋಣ ಮಳೆಗೆ ಮೂಲ ಸೌಲಭ್ಯವಂಚಿತವಾಗಿದ್ದ ಅಡವಿ ಹಳ್ಳಿ ಗ್ರಾಮದ ಜನತೆ ಅಕ್ಷರಷ: ನಾಗರೀಕ ಸಂಪರ್ಕವನ್ನೇ ಕಡಿದುಕೊಂಡು ಬಿಟ್ಟಿದ್ದರು ತಿನ್ನುವದಕ್ಕೆ ಆಹಾರದ ಮಾತು ಹಾಗಿರಲಿ ನಿಲ್ಲುವದಕ್ಕೆ ನೆಲೆ ಕೂಡ ಇರಲಿಲ್ಲ ಎಲ್ಲ,ಎಲ್ಲವೂ ಜಲಾವೃತ್ತವೇ..ಅಂಥ ಸಂದರ್ಭಗಳಲ್ಲಿ ಸ್ಟಾರ್ ಡಿಜಿಟಲ್ ಫೋಟೊ ಗ್ರಾಫರ್ ಆದಂಥ ಮೊಹ್ಮದ್ ರಫಿಸಾಬ ಹಿರೆಹಾಳರೊಂದಿಗೆ ಸತ್ಯಾಸತ್ಯತೆಯ ವಾಸ್ತವದ ವರದಿ ಬರೆಯುವ ಮೂಲಕ ಅಡವಿಹಳ್ಳಿ ಗ್ರಾಮ ಬೇರೆಡೆಗೆ ಸ್ಥಳಾಂತರಗೊಂಡಿತು ಅದಾಗ್ಯೂ ಮೂಲ ಭೂತ ಸೌಕರ್ಯವೇ ಇರಲಿಲ್ಲವಾದರೂ ಕ್ರಮೇಣ ಅಧಿಕಾರಿಗಳ,ಜನಪ್ರತಿನಿಧಿಗಳ ಆಸ್ತೆಯಿಂದ ಎಲ್ಲವೂ ಒಂದೊಂದಾಗಿ ಮೂಲಭೂತ ಸೌಕರ್ಯಗಳು ಇಡೇರತೊಡಗಿದವು,ಇತ್ತೀಚೆಗೆ ಕೊಪ್ಪಳದ ಶ್ರೀ ಗವಿಸಿದ್ದೇಶ್ವರ ಶ್ರೀಗಳು ಅಡವಿ ಹಳ್ಳಿ ಗ್ರಾಮವನ್ನು ದತ್ತಕ್ಕೆ ಪಡೆದುಕೊಂಡು ಅದಕ್ಕೊಂದು ಕಾಯಕಲ್ಪ ನೀಡುವದಕ್ಕಾಗಿ ಸಂಕಲ್ಪತೊಟ್ಟಿರುವದು ಮತ್ತು ಕಾರ್ಯ ರೂಪಕ್ಕೆ ತರುತ್ತಿರುವದು ಶ್ಲಾಘನೀಯವಾದುದು. ಅಲ್ಲಾವುದ್ದೀನ ಯಮ್ಮಿ ಎಂದರೆ ಹಿರಿಯ ಪತ್ರಕರ್ತ, ಅಕ್ಷರದ ಹಪಹಪಿ, ಬರಹಕ್ಕೊಂದು ಹೊಸ ಪರಿ ಭಾಷ್ಯ ಬರೆಯುವ ತುಡಿತ,ಹೊಸ ಆಯಾಮದೊಂದಿಗೆ ಸಮೀಕರಿಸುವ ಮಿಡಿತ,ಅಲ್ಲಾವುದ್ದೀನ ಯಮ್ಮಿ ಎಂದರೆ ಹುಚ್ಚು ಬರವಣಿಗೆಯ ಸೋಜಿಗದ ವ್ಯಕ್ತಿ, ಅಲ್ಲಾವುದ್ದೀನ ಯಮ್ಮಿ ಎಂದರೆ ಸಾಹಿತಿ,ಕೌತುಕದ ಬರಹಗಾರ.ಅಲ್ಲಾವುದ್ದೀನ ಯಮ್ಮಿ ಎಂದರೆ ಸಾಮಾಜಿಕ ವ್ಯವಸ್ತೆಯೊಂದಿಗೆ ರಾಜಿ ಮಾಡಿಕೊಳ್ಳದ ನೇರ ನಿಷ್ಠುರ ಬರಹಗಾರ,ಕಂಡದ್ದನ್ನು ಪರಾಮರ್ಶಿಸಿ ಬರೆಯುವ ವೇಗ,ಚಲನಶೀಲತೆಯ ಓಘ!! ಹೌದು ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿ ಎನ್ನುವ ಬರವಣಿಗೆಯ ತಾಕತ್ತೇ ಅಂಥದ್ದು! ಸತತ 5 ದಿನಗಳ ಕಾಲ ಸಂಭ್ರಮದಿಂದ ಜರಗುವ ಇಟಗಿ ಉತ್ಸವದ 17 ನೇ ಬಾರಿನ 2017 ಡಿಸೆಂಬರ್ 15,16 ಮತ್ತು 17 ರಂದು ನಾಗರೀಕ ವೇದಿಕೆಯ ರಾಜ್ಯಾಧ್ಯಕ್ಷ ಮಹೇಶ ಬಾಬು ಸುರ್ವೆ ಅವರ ನೇತೃತ್ವದಲ್ಲಿ ಜರಗುವ ಸುಪ್ರಸಿದ್ಧ ಇಟಗಿಯ ಮಹದೇವ ದಂಡನಾಯಕ ಇಟಗಿ ವೇದಿಕೆಯಲ್ಲಿ 6 ನೇ ಕವಿ ಸಮ್ಮೇಳನದ ಅಧ್ಯಕ್ಷತೆ ವಹಿಸಿದ್ದ ಅಲ್ಲಾವುದ್ದೀನ ಯಮ್ಮಿ ಕುರಿತಂತೆ ಯಲಬುರ್ಗಾ ಶ್ರೀ ಮಠದ ಪೂಜ್ಯ ಶ್ರೀ ಸಿದ್ಧರಾಮೇಶ್ವರ ಶಿವಾಚಾರ್ಯ ಮಹಾಸ್ವಾಮೀಜಿಯವರು ಹೀಗೆ ಹೇಳುತ್ತಾರೆ ಕೊಪ್ಪಳ ಜಿಲ್ಲೆಯ ಪತ್ರಕರ್ತರಲ್ಲಿ ಹೃದಯವಂತ ಮತ್ತು ನಿಷ್ಠಾವಂತ  ಬರಹಗಾರರಲ್ಲಿ ಪ್ರಮುಖರು ಎನ್ನುತ್ತಾ ಅಲ್ಲಾವುದ್ದೀನ ಯಮ್ಮಿಯವರ ಪತ್ರಿಕೋದ್ಯಮದ ಬದುಕನ್ನು ಉಲ್ಲೇಖಿಸುತ್ತಾರೆ ನಾನು ಓರ್ವ ಸಚಿವರ ಬಗ್ಗೆ ಖಾರವಾಗಿ ಹೇಳಿಕೆ ನೀಡಿದ್ದೆನು,ಅದನ್ನೇ ಉಲ್ಲೇಖಿಸಿ ಕನ್ನಡ ಪ್ರಭದಲ್ಲಿ ಯಥಾವತ್ತಾಗಿ ಬರೆದಿದ್ದರು ಮತ್ತು ನಾನು ಹೇಳಿರುವ ಹೇಳಿಕೆಯನ್ನು ಬಲವಾಗಿ ಸ್ಪಷ್ಟೀಕರಿಸಿಕೊಂಡಿದ್ದೆ ಒಂದಿಷ್ಟು ದಿನಗಳ ಕಾಲ ರಾಜಕೀಯ ಹಾಗೂ ಸಾಮಾಜಿಕವಾಗಿಯೂ ಬಹು ದಿನಗಳ ಚರ್ಚಿತ ವಿಷಯವಾಯಿತು ಇಂಥ ವರದಿಗಳಿಂದ ಮಾತ್ರ ಸಮಾಜದ ಮೇಲೆ ಬೆಳಕು ಚಲ್ಲಲು ಕಾರಣವಾಗುತ್ತವೆ ಎಂದು ಮುಕ್ತ ಕಂಠದಿಂದ ಪ್ರಶಂಸಿದ್ದರು. ಜೀವನ್ಮರಣದ ಹೋರಾಟದ ಮಧ್ಯದಲ್ಲಿಯೂ ಬರವಣಿಗೆ : ಇದು 11 ವರ್ಷದ ಹಿಂದಿನ ಘಟನೆ ಅಲ್ಲಾವುದ್ದೀನರಿಗೆ ತೀವೃ ಜೀವನ್ಮರಣದ ಹೋರಾಟದ ಸಂಕಷ್ಟ, ಏಕಾಏಕಿ ಹೃದಯಘಾತವಾಗಿ ಧಾರವಾಡದ ಎಸ್ ಡಿ ಎಂ ಆಸ್ಪತ್ರೆಗೆ ದಾಖಲಾಗುತ್ತಾರೆ ತಕ್ಷಣಕ್ಕೆ ಜಿಲ್ಲಾ ವರದಿಗಾರ ಸೋಮರೆಡ್ಡಿ ಅಳವುಂಡಿಯವರಿಗೆ ಒಂದು ಫೋನು ಮಾಡಿ ಕನ್ನಡ ಪ್ರಭ ಆಫಿಸಿಗೆ ತಿಳಿಸಲು ಹೇಳುತ್ತಾರೆ.ಇನ್ನೇನು ಅಲ್ಲಾವುದ್ದೀನ ರಿಗೆ ತೀವೃ ತೆರನಾದ ಹೃದಯಾಘಾತವಾಗಿದೆ ಬದುಕುಳಿಯುವದು ತುಂಬ ಕಷ್ಟ ಹಾಗಂತ ಎಲ್ಲರೂ ಮಾತನಾಡುವವರೇ..ಆಗ ಧೈರ್ಯ ನೀಡಿದವರಲ್ಲಿ ಈಗಿನ ಶಾಸಕ,ಸಚಿವರಾದ, ಹಾಲಪ್ಪ ಆಚಾರ,ಮೇಘರಾಜ ಸರ್,ಅನಿಲ್ ಆಚಾರ,ನವೀನ ಕುಮಾರ ಗುಳಗಣ್ಣವರ್,ಕೊಪ್ಪಳದ ಸಹಾಯಕ ಆಯುಕ್ತರಾಗಿದ್ದ ಗಂಗೂಬಾಯಿ ಮಾನ್ಕರ್, ಕೊಪ್ಪಳದ ಖ್ಯಾತ ಶಸ್ತ್ರಚಿಕಿತ್ಸಾ ತಜ್ಞ ಡಾ ಮಲ್ಲಿಕಾರ್ಜುನ ರಾಂಪೂರ, ಹಿರಿಯ ಪತ್ರಕರ್ತ ವಿಠ್ಠಪ್ಪ ಗೋರಂಟ್ಲಿ ಸಹೃದಯಿ ಸುಭಾಷ ತಾಲೆಡಾ ಮುಂತಾದವರು, ಸುತಾರಾಂ ಬೆನ್ನಿಗೆ ನಿಂತು ಪೊರೆದವರಲ್ಲಿ ಖ್ಯಾತ ಜೋತಿಷಿ ತಜ್ಞ ಡಾ ಎಂ ಸಿ ಜೋಷಿ ಯವರನ್ನು ತುಂಬು ಹೃದಯದಿಂದ ನೆನಪಿಸಿಕೊಳ್ಳುತ್ತಾರೆ.

ಹೀಗೆ ಶಸ್ತ್ರ ಚಿಕಿತ್ಸಾ ಆಸ್ಪತ್ರೆಯ ಹಾಸಿಗೆಯ ಮೇಲೆ ರೋಗಿಯೊಬ್ಬ ಜೀವನ್ಮರಣದಲ್ಲಿ ಮಕಾಡೆ ಮಲಗುವದೆಂದರೆ ? ಆತನ ಅಂತಿಮ ದಿನಗಳ ಬಗ್ಗೆ ಸುಮ್ಮನೆ ಯೋಚಿಸುತ್ತಲೇ ಇರುತ್ತಾನೆ ಅದು ಯಾರೆ,ಧೈರ್ಯ ಹೇಳಲಿ,ಎಷ್ಟೇ ಸಾಂತ್ವನದ ಮಾತು ಆಡಿರಲಿ? ಆದರೆ ಅಲ್ಲಾವುದ್ದೀನ ಯಮ್ಮಿ ಎನ್ನುವ ಪತ್ರಿಕೋದ್ಯಮಕ್ಕೆ ಮಿಡಿಯುವ ಮನಸ್ಸಿರುತ್ತದಲ್ಲ? ಅದು ಹಾಗಲ್ಲ ನೋಡಿ ! ಕುಕನೂರಿನಿಂದ ಒಂದು ಫೋನು ಬರುತ್ತದೆ ಇಲ್ಲಿ ಕುಕನೂರ –ದ್ಯಾಂಪೂರ ಮಧ್ಯ ಒಂದು ಎಕ್ಸಿಡೆಂಟ್ ಆಗಿದೆ ಅದರಲ್ಲಿ ಗ್ರಾಮ ಪಂಚಾಯತಿ ಸಿಬ್ಬಂದಿಯೊಬ್ಬರು ಅಪಘಾತದಲ್ಲಿ ತೀರಿಕೊಂಡಿದ್ದಾರೆ ಎನ್ನುವ ವಾರ್ತೆ ಕೇಳುತ್ತಿದ್ದಂತೆಯೆ ಪೋಲೀಸ ಸ್ಟೇಷನ್ನಿಗೆ ಫೋನು ಮಾಡಿ ಆಸ್ಪತ್ರೆಯ ಬೆಡ್ ಮೇಲೆಯೇ ಒಂದು ವರದಿ ಸಿದ್ಧಪಡಿಸಿ ಕನ್ನಡ ಪ್ರಭ ಕಚೇರಿಗೆ ಕಳುಹಿಸಿಕೊಡುತ್ತಾರೆ. ಇವರ ವರದಿ ಹೋಗುತ್ತಿದ್ದಂತೆಯೇ ಕನ್ನಡ ಪ್ರಭ ಕಛೇರಿಯ ಉಪ ಸಂಪಾದಕರಿಗೆ ಸಖೇದಾಶ್ಚರ್ಯ ತಕ್ಷಣಕ್ಕೆ ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿ ಅವರಿಗೆ ಕನ್ನಡ ಪ್ರಭದ ಕಛೇರಿಯಂದ  ಫೋನು ಹೋಗುತ್ತದೆ ಸರ್ ಎಲ್ಲಿದ್ದೀರ? ಸೋಮರೆಡ್ಡಿ ಹೇಳಿದ್ದರು,ನಿಮಗೆ ಹೃದಯಘಾತವಾಗಿ ಆಸ್ಪತ್ರೆಗೆ ದಾಖಲಾಗಿದ್ದೀರಿ ಹಾಗಂತ, ಈಗ ಹೇಗಿದ್ದೀರಿ ಎಂದು ಕೇಳುತ್ತಾರೆ? ಅದಕ್ಕೆ ಶಾಂತ ಚಿತ್ತರಾಗಿ ಅಲ್ಲಾವುದ್ದೀನ ಯಮ್ಮಿ ಉತ್ತರಿಸುತ್ತಾರೆ ಸರ್ ನಾನೀಗ ಹುಬ್ಬಳ್ಳಿಯ ಎಸ್ ಡಿ ಎಂ ಆಸ್ಪತ್ರೆಯ ಬೆಡ್ ಮೇಲೆ ಮಲಗಿದ್ದೇನೆ,ನಾಳೆ ನನಗೆ ಹೃದಯದ ಶಸ್ತ್ರಚಿಕಿತ್ಸೆ ಮಾಡುತ್ತೇನೆಂದು ಇಲ್ಲಿಯ ವೈದ್ಯರು ಷರಾ ಬರೆದಿದ್ದಾರೆ ಯಾರಿಗೆ ಗೊತ್ತು ಇದೊಂದು ವರದಿ ನನ್ನ ಕೊನೆಯ ವರದಿಯೂ ಆಗಬಹುದು ಹಾಗಂತ ನಿರುಮ್ಮಳರಾಗುತ್ತಾರೆ ನೋಡಿ? ಉಪ ಸಂಪಾದಕರಂಥ ಸಂಪಾದಕರೆ ತಬ್ಬಿಬ್ಬಾಗುತ್ತಾರೆ! ಸರ್ ವಿಶ್ರಾಂತಿ ತೆಗೆದುಕೊಳ್ಳಿರಿ ನಿಮ್ಮಂಥ ನಿಷ್ಠಾವಂತ ವರದಿಗಾರರನ್ನು ನನ್ನ ಜೀವ ಮಾನದಲ್ಲೇ ನಾನು ನೋಡಿಲ್ಲ,ನಮಗೆ ಕೈ ತುಂಬ ಸಂಬಳ ಕೊಡುತ್ತಾರೆ,ನಮ್ಮಂಥವರೇ ಒಂದೊಂದು ಸಾರಿ ಕಛೇರಿಯ ಕಡೆ ಮುಖ ಹಾಕುವದಿಲ್ಲ,ನಿಮ್ಮ ಸಮಯ ಪ್ರಜ್ಞೆ ಮತ್ತು ಪ್ರಾಮಾಣಿಕ ಬರಹ ನಿಮ್ಮನ್ನು ಎಂದಿಗೂ ಕೈ ಬಿಡುವದಿಲ್ಲ ಎಂದು ಮನಪೂರ್ವಕ ಹಾರೈಸುತ್ತಾರೆ.ಇಂಥ ಜೀವನ್ಮರಣದ ಮಧ್ಯೆದಲ್ಲಿಯೂ ಅದೂ ಯಮಯಾತನೆಯ ಎದೆ ನೋವಾಗುವ ಪದೆ,ಪದೆ ಬೆವರುವ,ಕೈ ಕಾಲಲ್ಲಿ ಉಸುರೇ ನಿಂತು ಹೋಗುವ, ಕಣ್ಣು ಮಂಜು,ಮಂಜಾಗುವ ದಯನೀಯ ಸಂದರ್ಭದಲ್ಲಿ ವರದಿ ಬರೆದು ಪತ್ರಿಕೆಗೆ ಪ್ರಕಟಣೆಗೆ ಕಳಿಸುವದಿದೆಯಲ್ಲ? ಅಂಥದ್ದೊಂದು ಸಿದ್ಧಿ ಫಲದಂಥ ಸಾಧನೆ ಅಲ್ಲಾವುದ್ದೀನರಂಥ ಅನುಭವಿ ಪತ್ರಕರ್ತರಂಥವರನ್ನು ಹೊರತು ಪಡಿಸಿದರೆ ಮತ್ಯಾರಿಗೆ ಬರಲು ಸಾಧ್ಯ? 2013 ರ ನವೆಂಬರ್ ತಿಂಗಳಲ್ಲಿ ಬೆಳಗಾವಿ ಜಿಲ್ಲೆಯ ರಾಯಭಾಗ ತಾಲೂಕಿನ ಕಂಕಣ ಗ್ರಾಮದ ವಿಠ್ಠಲ ಅರಬಾವಿ ಎನ್ನುವ ರೈತ ಬೆಳಗಾವಿಯ ಸುವರ್ಣಸೌಧದ ಮುಂಭಾಗದಲ್ಲಿ ಕಬ್ಬಿಗೆ ಯೋಗ್ಯ ಬೆಲೆ ಸರ್ಕಾರದಿಂದ ನಿಗದಿಪಡಿಸಿಲ್ಲವೆಂದು ಕಳೆದ ನಾಲ್ಕು ತಿಂಗಳುಗಳಿಂದ ಪ್ರತಿಭಟಿಸಿ ವಿಷ ಕುಡಿದು ಆತ್ಮಹತ್ಯಗೆ ಶರಣಾಗುವ ಘಟನೆ ಇದೆಯಲ್ಲ? ಅದು ಇಡೀ ರೈತರ ಬದುಕಿನ ಅನಾವರಣದ ದುರ್ಭರ ದಿನಗಳನ್ನು ಸಾಕ್ಷೀಕರಿಸುತ್ತದೆ! ಇದು ನಿಜಕ್ಕೂ ಮನ ಕಲುಕುವ ಹೃದಯ ವಿದ್ರಾವಕ ದಾರುಣ ಘಟನೆ!

ಸಿದ್ದರಾಮಯ್ಯ ಆಗ ಮುಖ್ಯ ಮಂತ್ರಿಯಾಗಿದ್ದರು.ಅಲ್ಲಾವುದ್ದೀನ ಎನ್ನುವ ಮಾನವೀಯತೆಗೆ ಮಿಡಿಯುವ ಮನಸ್ಸೊಂದು ತಕ್ಷಣಕ್ಕೆ ಬೆಳಗಾವಿಗೆ ದೌಡಾಯಿಸುತ್ತಾರೆ,ಬೆಳಗಾವಿಯಲ್ಲಿ ನಡೆದ ದುರ್ಘಟನೆಯನ್ನು ಯಥಾವತ್ತಾಗಿ ಸಮರ್ಥವಾಣಿ ಪತ್ರಿಕೆಗೆ ವಾಸ್ತವ ಎನ್ನುವ ಅಂಕಣ ಬರೆಯುತ್ತಾರೆ, “ನನ್ನ ಸಾವು ರೈತರ ಧರಣಿಗೆ ಚೇತನ ತುಂಬಲಿ”ರೈತರ ಬದುಕನ್ನು ಬೆಳಕಾಗಿಸಲು ವಿಠ್ಠಲ ಅರಬಾವಿ ತನ್ನನ್ನೇ ತಾನು ಸಾವಿನ ದವಡೆಗೆ ದೂಡಿಕೊಂಡ ಪರಿಯಿದು,ಹಾಗಂತ ಬರೆಯುತ್ತಾರೆ ಈಗಲೂ ಸಮರ್ಥವಾಣಿ ಪತ್ರಿಕೆ ಕೊಪ್ಪಳ,ಬಳ್ಳಾರಿ,ರಾಯಚೂರ ಆವೃತ್ತಿಗಳಲ್ಲಿ ಏಕಕಾಲಕ್ಕೆ ಪ್ರಕಟಗೊಳ್ಳುತ್ತದೆ. ಆಗ ಮೃತ ರೈತ ವಿಠ್ಠಲ ಅರಬಾವಿಯವರ ಕುಟುಂಬಕ್ಕೆ ಮುಖ್ಯ ಮಂತ್ರಿ ಸಿದ್ದರಾಮಯ್ಯ ಸರ್ಕಾರದಿಂದ 10 ಲಕ್ಷ ರೂ,ಕೆಜಿಪಿ ಪಕ್ಷದಿಂದ 5 ಲಕ್ಷ ರೂ,ಬಿಜೆಪಿ ಸರ್ಕಾರದಿಂದ 2 ಲಕ್ಷ ರೂ,ಜೆಡಿ ಎಸ್ ಸರ್ಕಾರದಿಂದ 1 ಲಕ್ಷ ರೂ ಪರಿಹಾರ ಘೋಷಿಸಿದ್ದನ್ನೂ ದಾಖಲಿಸುತ್ತಾರೆ. ಹಿರಿಯ ಪತ್ರಕರ್ತ ವಿಠ್ಠಪ್ಪ ಗೋರಂಟ್ಲಿಯವರ ಕೋಪಣ ಕಿರಣ ವಾರ ಪತ್ರಿಕೆಯ 2012ರಲ್ಲಿ ಸತತ ಎರಡು, ವರ್ಷಗಳ ಕಾಲ ನಿರಂತರವಾಗಿ “ಪ್ಯಾರ ಕಿ ಕಿರಣ” ಅಂಕಣ ಬರೆಯುವ ಮೂಲಕ ಕೊಪ್ಪಳದ ಹಿರಿಯ ತಲೆಮಾರಿನ ಬರಹಗಾರರಿಗೆ,ಪತ್ರಕರ್ತರಿಗೆ ಓದುಗರಿಗೆ ಸ್ಮರಣೀಯ ಲೇಖಕರೆನಿಸಿಕೊಂಡಿದ್ದಾರೆ.ಅವರ ಮನದಲ್ಲಿ ಅಚ್ಚಳಿಯದೆ ಉಳಿದಿದ್ದಾರೆ.ಅಂಥದ್ದೊಂದು ರೋಚಕ ಬರಹವನ್ನು ಈಗಲೂ ಕಾಪಿಟ್ಟುಕೊಂಡು ಬಂದಿದ್ದಾರೆ. ಒಂದು ಸಾರೆ ಹೀಗೆ ಕೆಲಸದ ಒತ್ತಡದಿಂದ ಅಂಕಣ ಬರಹ ಕೈ ತಪ್ಪಿ ಹೋಗಿರುತ್ತದೆ ಆಗ ಸ್ವತ: ಸಂಪಾದಕರಾದ ವಿಠ್ಠಪ್ಪ ಗೋರಂಟ್ಲಿಯವರು ಅಂಕಣಕಾರ ಅಲ್ಲಾವುದ್ದೀನ ಯಮ್ಮಿಯವರ ಮನೆಗೆ ಬರುತ್ತಾರೆ,ನೀವು ಇನ್ನೂ ಅಂಕಣ ಕಳಿಸಿಲ್ಲವೇಕೆ ? ಹಾಗಂತ ಪ್ರಶ್ನಿಸುತ್ತಾರೆ.ಸರ್ ಒಂದಿಷ್ಟು ವರದಿಗಾರಿಕೆಯ ಒತ್ತಡದಿಂದ ಬರೆಯಲಾಗಿಲ್ಲ ಮುಂದಿನ ವಾರ ಖಂಡಿತ ಬರೆಯುತ್ತೇನೆ ಎನ್ನುತ್ತಾರೆ,ಮುಂದಿನ ವಾರಕ್ಕೆ ಎನ್ನುವ ಮಾತೆಲ್ಲಿದೆ ? ನಾನಿನ್ನೂ ಪ್ರಿಂಟಿಗೆ ಕಳುಹಿಸಿಲ್ಲ ನಿಮ್ಮ ಅಂಕಣದ ಕಾಲಂ ಖಾಲಿ ಇದೆ ಬೇಗ ಬರೆಯಿರಿ,ನೀವು ಬರೆಯದೆ ಇದ್ದರೆ ಪತ್ರಿಕೆಯೇ ಅಪೂರ್ಣವಾದಂತೆನಿಸುತ್ತದೆ ಹಾಗಂತ ಹೇಳುತ್ತಾರೆ.ಆಗ ಮನೆಯಲ್ಲಿ ಕುಳಿತಲ್ಲಿಯೇ ಒಂದೇ ಸಾರಿಗೆ ಎರಡು ಮೂರು ವಾರಕ್ಕಾಗುವಷ್ಟು ಅಂಕಣ ಬರೆಯುತ್ತಾರೆ! ಇಂಥ ಅದ್ಭುತ ಬರಹಗಾರರು ನಿಜಕ್ಕೂ ನಮ್ಮ ನಡುವಿನ ಅಚ್ಚರಿ!

ಅದು ಜೆಡಿ ಎಸ್ ನ ನೇತೃತ್ವದ ಮುಖ್ಯಮಂತ್ರಿ ಕುಮಾರಸ್ವಾಮಿಯವರ ಆಡಳಿತದ ಪರ್ವ ಕಾಲ ,ರಾಜ್ಯಾದ್ಯಂತ ಕೆಲವು ತೀರ ಹಿಂದುಳಿದ ಗ್ರಾಮಗಳನ್ನು ಆಯ್ಕೆ ಮಾಡಿಕೊಂಡು ಒಂದಿಡೀ ದಿವಸ ಅದೆ ಗ್ರಾಮದಲ್ಲಿ ವಾಸ್ತವ್ಯ ಹೂಡುವ ಮೂಲಕ ಜನರ ಕಷ್ಟಗಳಿಗೆ ದನಿಯಾಗುವ ಪರಪಾಠವನ್ನು ರೂಢಿಸಿಕೊಂಡಿದ್ದರು.ಅದರಂತೆಯೇ ಕೊಪ್ಪಳ ಜಿಲ್ಲೆಯ ನೆಲಗಿಪುರದಲ್ಲಿ ವಾಸ್ತವ್ಯ ಹೂಡುವುದು ಬಹುತೇಕ ನಿಯೋಜಿತಗೊಂಡಿತ್ತು, ಮುಖ್ಯ ಮಂತ್ರಿ ಕುಮಾರ ಸ್ವಾಮಿಯವರಿಂದ ಏನಾದರೊಂದು ಕುಕನೂರಿಗೆ ಒಳಿತಾಗುವಂಥ ಕಾರ್ಯದ ಬಗ್ಗೆ ಬೆಳಕು ಚಲ್ಲಬೇಕು ಹಾಗಂತ ಅಂದುಕೊಂಡ ಅಲ್ಲಾವುದ್ದೀನ ರು ಕುಕನೂರಿನ ಕಿಲ್ಲೇದ ಓಣಿಯ ಫಕೀರಸಾಬ ಬಾಗಲಿ ಎನ್ನುವ ಬಡ ಕುಟುಂಬ ವರ್ಗದ ಮನೆಗೆ ಭೇಟಿ ನೀಡುತ್ತಾರೆ. ಅಲ್ಲಿ ವೃದ್ಧ ದಂಪತಿಗಳಿಬ್ಬರೂ ಚಿಂತಾಕ್ರಾಂತರಾಗಿ ಕುಳಿತಿರುತ್ತಾರೆ.ಕಳೆದ 31 ವರ್ಷಗಳಿಂದ ವಿಲಕ್ಷಣವಾಗಿ ಜೀವಿಸುತ್ತಿರುವ ಬುದ್ದೀ ಮಾಂಧ್ಯ  ಮಗನದ್ದೇ ಚಿಂತೆಯಾಗಿರುತ್ತದೆ.ಮಗ ಮರ್ದಾನಸಾಬನಿಗೆ ನಡೆದಾಡಲು ಬರುವದಿಲ್ಲ ಅಶಕ್ತನೆಂದರೆ ತುಂಬ ಅಶಕ್ತ!ಹಸಿವು,ತೃಷೆಯ ಅರಿವಿಲ್ಲ,ಒಮ್ಮೆ ಸುಮ್ಮನೆ ನಕ್ಕರೆ?ಮತ್ತೊಮ್ಮೆ ಜೋರಾಗಿ ಅಳುತ್ತಾನೆ,ಅರೆಪ್ರಜ್ಞಾವಸ್ಥೆಯಲ್ಲಿಯೇ ಬದುಕು ಸಾಗಿಸುವದೆಂದರೆ? ಅದು ಅಕ್ಷರಷ: ನರಕ ಸದೃಶವಾದುದು! ಮಲ, ಮೂತ್ರ ವಿಸರ್ಜನೆಯೂ ಮನೆಯಲ್ಲಿಯೇ ಹಾಸಿಗೆಯ ತುಂಬೆಲ್ಲ ಹೀಗೆ ಗಲೀಜು ಮಾಡಿಕೊಂಡಾಗ ವೃದ್ಧ ದಂಪತಿಗಳೇ ಮಗನ ಆರೈಕೆಯಲ್ಲಿ ತೊಡಗಬೇಕು,ದಿನಗೂಲಿ ಕೆಲಸ ಮಾಡಿ ಹೊತ್ತಿನ ಚೀಲ ತುಂಬಿಸಿಕೊಳ್ಳುವ ಅನಿರ್ವಾತೆ ಒಂದು ಕಡೆಯಾದರೆ ? ಮಗನನ್ನು ಜತನದಿಂದ ನೋಡಿಕೊಳ್ಳುವದೇ ಪ್ರಯಾಸದಾಯಕವಾದುದು! ಒಂದೊಂದು ಸಾರಿ ದಿನಗೂಲಿ ಕೆಲಸ ಸಿಕ್ಕರೆ ಸರಿ ಇರದಿದ್ದರೆ ಉಪವಾಸ ಮಲಗದೇ ವಿಧಿಯಿಲ್ಲ! ಇಂಥ ದಯನೀಯ ಸಂದರ್ಭದಲ್ಲಿ “ಮಗನಿಗಾಗಿ ದೊರೆಗೆ ಮೊರೆ: ವೃದ್ಧ ದಂಪತಿ ನಿರ್ಧಾರ”! “ಫಕೀರಸಾಬ ದಂಪತಿಗೆ ಬುದ್ಧಿ ಮಾಂಧ್ಯ ಮಗನ ಭವಿಷ್ಯದ್ದೇ ಚಿಂತೆ” ಹಾಗಂತ ಪತ್ರಕರ್ತ ಅಲ್ಲಾವುದ್ದೀನ ರು ಕನ್ನಡ ಪ್ರಭದಲ್ಲಿ ಲೇಖನ ಬರೆದು ಫಕೀರಸಾಬನ ಕೈಗೊಂದಿಷ್ಟು ಚಿಕ್ಕ ಹಣ ನೀಡಿ ನೆಲಗಿಪುರಕ್ಕೆ ಕಳುಹಿಸಿಕೊಡುತ್ತಾರೆ. ನೆಲಗಿಪುರದಲ್ಲಿ ವಾಸ್ತವ್ಯ ಹುಡಿದ್ದರಲ್ಲ? ಮುಖ್ಯಮಂತ್ರಿ ಕುಮಾರಸ್ವಾಮಿ ಅಲ್ಲಿ ವೃದ್ಧ್ಯಾಪ ವೇತನ ಬಯಸಿ,ಅಂಗವಿಕಲರು ಮಾಶಾಸನ ಬಯಸಿ,ಮನೆಕಳೆದುಕೊಂಡವರು,ನಿರ್ಗತಿಕರು,ಅಸಹಾಯಕರು,ಇವರ ಮಧ್ಯ ನೂರಾರು ಜಿಲ್ಲೆಯ ಸಿಬ್ಬಂದಿ ವರ್ಗದವರು! ಒಟ್ಟಾರೆ ಅಲ್ಲೊಂದು ಸದ್ದು ಗದ್ದಲದ ಜನ ಜಾತ್ರೆ,ಇದರ ಮಧ್ಯದಲ್ಲಿಯೂ ಫಕೀರಸಾಬ ತಮ್ಮ ಮಗನ ದೈನೇಶಿ ಬದುಕಿನ ಬಗ್ಗೆ ಮುಖ್ಯಮಂತ್ರಿಯವರಿಗೆ ವಿವರಿಸಿ ಅಸಹಾಯಕತೆಯಲ್ಲಿ ಇದೊಂದು ಕಟ್ಟಕಡೆಯ ಆಶಾಭಾವನೆ ಎನ್ನುವಂತೆ ತಮ್ಮ ಬುದ್ಧಿ ಮಾಂಧ್ಯ ಮಗನ ಬಗ್ಗೆ ಬರೆದ ಲೇಖನದ ಕನ್ನಡ ಪ್ರಭ ಪತ್ರಿಕೆಯನ್ನು ಮುಖ್ಯಮಂತ್ರಿಯವರ ಕೈಗೆ ಕೊಡುತ್ತಾನೆ.ಇದನ್ನೆಲ್ಲ ಸೂಕ್ಷ್ಮವಾಗಿ ಗಮನಿಸಿದ ಮುಖ್ಯಮಂತ್ರಿ ಕುಮಾರ ಸ್ವಾಮಿಯವರು ತಕ್ಷಣಕ್ಕೆ ಸಂಭಂಧಿಸಿದ ಅಧಿಕಾರಿಗಳಿಗೆ ಮಾಶಾಸನಕ್ಕಾಗಿ ಸೂಚಿಸುತ್ತಾರೆ.ಅಲ್ಲಾವುದ್ದೀನ ಯಮ್ಮಿ ಅವರ ಇಂಥದ್ದೊಂದು ನಿಸ್ವಾರ್ಥ ಸೇವೆ ನಿಜಕ್ಕೂ ಶ್ಲಾಘನೀಯವಾದುದು. ಸಚಿವರಾದ ಹಾಲಪ್ಪ ಆಚಾರ,ಸಂಸದ ಸಂಗಣ್ಣ ಕರಡಿ,ಮುಖಂಡರಾದ ಸಿ,ವ್ಹಿ,ಚಂದ್ರಶೇಖರ್,                             ಕೆ ಎಂ ಸಯ್ಯದ್,ಎ ಎಸ್ ಐ ಶಾಂತಪ್ಪ ಬೆಲ್ಲದ್,ಅರಣ್ಯಾಧಿಕಾರಿ  ಅಂದಪ್ಪ ಕುರಿ,ಶರಣಪ್ಪ ಗುಂಗಾಡಿ,ಉದ್ಯಮಿ ಗೌರಾ ಬಸವರಾಜ,ಸಹೃದಯಿ ಅನಿಲ ಆಚಾರ,ಮುಖಂಡ ನವೀನ ಕುಮಾರ ಗುಳಗಣ್ಣವರ್,ದಲಿತ ನಾಯಕ ಲಕ್ಷ್ಮಣ ಕಾಳಿ,ಹೈಬ್ರೀಡ್ ನ್ಯೂಸ್ ಸಂಸ್ಥಾಪಕ ನಿರ್ದೇಶಕ ಬಿ ಎನ್ ಹೊರಪೇಟೆ,ಕೊಪ್ಪಳ ಕನಸು ಪತ್ರಿಕೆಯ ಸಂಪಾದಕ  ಬಸವರಾಜ ಮರದೂರ,ಸಮಾನ ಮನಸ್ಕರಾದ ರಾಜಣ್ಣ ನಾಯಕ ಮುಂತಾದವರ ಲೇಖನ ಅನಾವರಣಗೊಂಡಿವೆ. 25 ನೇ ವಯಸ್ಸಿನಲ್ಲಿಯೇ ಉಪ ಸಂಪಾದಕನ ಹುದ್ದೆ ತ್ಯಜಿಸಿದ್ದು!

ರಾಯಚೂರಿನ ಉರಿ ಬಿಸಿಲು,ಪ್ರಖರ ಧಗೆಗೆ ಮೈಯೆಲ್ಲ ಉರಿಉರಿ! ಈಗ್ಗೆ 28 ವರ್ಷಗಳ ಹಿಂದೆ ರಾಯಚೂರಿನ ವಿ ಎಲ್ ಸಿ ಪಿ ಫಾರ್ಮಿಸಿ ಕಾಲೇಜಿಗೆ ಲ್ಯಾಬ್ ಟೆಕ್ನಿಷಿಯನ್ ಅಭ್ಯಶಿಸಲು ಹೋಗಿದ್ದರಲ್ಲ? ಬಡತನದ ಬದುಕಿನಲ್ಲಿಯೂ ಅಲ್ಲಿ: ಸಿಟಿ ಲ್ಯಾಬ್ ನಲ್ಲಿ ಪಾರ್ಟ ಟೈಮ್ ಕೆಲಸ! ಲ್ಯಾಬಿನ ಮಾಲೀಕರು ಷಮಸುದ್ದೀನ ಸಾಬ ಅಂತ ! ರಾಯಚೂರಿನಲ್ಲಿ ಬಡತನದ ದುರ್ಭರ ದಿನಗಳಲ್ಲಿ ತಿಂಗಳಿಗೆ 300 ರೂ ಸಂಬಳ ನಿಗದಿಯಾಗಿತ್ತು,ಬೆಳಗಿನ ಜಾವ 5 ಕ್ಕೇ ಏಳಬೇಕು,ಬ್ಯಾಚುಲರ್ ನ ಬದುಕು ಅಂದರೆ ಕೇಳಬೇಕೆ?ರೂಮಿನ ತುಂಬ ಎಲ್ಲ,ಎಲ್ಲವೂ ಚಲ್ಲಾಪಿಲ್ಲಿಯಾದ ದಿನಸಿಗಳು ಕೆಲವು,ಅಸೈನ್ಮೆಂಟಿನ ಪೇಪರ್ ಗಳು,ಉಡುವ ಬಟ್ಟೆ,ಹಾಸಿಗೆಗಳು ಹೀಗೆ.. ಬೆಳಿಗ್ಗೆ 7 ಘಂಟೆಗೆ ತಿಮ್ಮಾಪೂರ ಪೇಟೆಯ ಸರೋಜಮ್ಮ ವಠಾರದಿಂದ ಹೊರಟು ರಾಯಚೂರಿನ ತೀನ ಕಂದೀಲ ಹತ್ತಿರವಿರುವ ಸಿಟಿ ಲ್ಯಾಬ್ ನಲ್ಲಿ ಬ್ಲಡ್ ಸ್ಯಾಂಪಲ್ ಕಲೆಕ್ಟ್ ಮಾಡಿ ಇಡಬೇಕು,ಲ್ಯಾಬು ಸ್ವಚ್ಚಗೊಳಿಸಬೇಕು,ಮತ್ತೆ ಅಲ್ಲಿಂದ 9 ಘಂಟೆಗೆ ವಿ ಎಲ್ ಸಿಪಿ ಮೆಡಿಕಲ್ ಕಾಲೇಜಿಗೆ ತೆರಳಿ ಅಲ್ಲಿ ವಿದ್ಯಾಭ್ಯಾಸ! ಮತ್ತೆ ರಾತ್ರಿ 7 ಘಂಟೆಯಿಂದ 9 ಘಂಟೆವರೆಗೂ... ಹೀಗೆ ಸತತ 2 ವರ್ಷಗಳ ಕಾಲ ಬಿಡುವಿಲ್ಲದ ಕೆಲಸದೊತ್ತಡದ ಮಧ್ಯದಲ್ಲಿಯೂ ಬೆನ್ನು ಬಿಡದ ಪತ್ರಿಕೆಯ ಬರಹ! ನೀವು ನಂಬಲಿಕ್ಕಿಲ್ಲ, ಒಂದು ಸಾರೆ ರಾಯಚೂರ ವಾಣಿ ದಿನ ಪತ್ರಿಕೆಯ ಸಂಪಾದಕರಾದ ನಾರಾಯಣರಾವ್ ಕುಲಕರ್ಣಿಯವರು ಅಲ್ಲಾವುದ್ದೀನ ಯಮ್ಮಿ ಅವರು ರಾಯಚೂರಿನಲ್ಲಿ ಇರುವ ಸುದ್ದಿ ಕೇಳಿ ತಮ್ಮ ಪತ್ರಿಕಾ ಕಚೇರಿಗೆ ಕರೆಯಿಸಿಕೊಂಡುಬಿಟ್ಟರು,ನಿಮ್ಮ ಬರವಣಿಗೆಯ ಶೈಲಿ ತುಂಬ ಚನ್ನಾಗಿದೆ,ನೀವು ಮನಸ್ಸು ಮಾಡಿದರೆ ನಿಮಗೆ ಉಪ ಸಂಪಾದಕನ ಹುದ್ದೆ ನೀಡುತ್ತೇನೆ ತಿಂಗಳಿಗೆ 600 ರೂ ಕೊಡುತ್ತೇನೆ ಹೆಚ್ಚಿಗೆ ಕೆಲಸವೇನಿಲ್ಲ 3 ತಾಸಿನ ಕೆಲಸ,ನಮ್ಮ ವರದಿಗಾರರು ಕಳಿಸಿದ ವರದಿಯಲ್ಲಿಯ ಕಾಗುಣಿತವನ್ನು ಸರಿಪಡಿಸಿ ಪತ್ರಿಕೆಗೆ ಹೊಂದುವ ಭಾಷೆಯಲ್ಲಿ ಬರೆದುಕೊಟ್ಟರೆ ಸಾಕು ಎಂದಿದ್ದರಂತೆ ಅಲ್ಲಾವುದ್ದೀನರಿಗೆ? ಇತ್ತ ಬಡತನದ ಬದುಕು,ಅತ್ತ ತಿಂಗಳಿಗೆ 600 ಸಂಬಳ ಇದೊಂದು ಧರ್ಮ ಸಂಕಟ! ಅದಾಗ್ಯೂ ಅಲ್ಲಾವುದ್ದೀನ ಯಮ್ಮಿಯವರು ಯಾವುದೇ ಅಧಿಕಾರ ಅಂತಸ್ತಿಗೆ ಆಸೆ ಪಡದೆ ಲ್ಯಾಬೋರೇಟರಿಯ ವ್ಯಾಸಾಂಗವನ್ನು ಪೂರ್ಣಗೊಳಿಸುತ್ತಲೇ ಪತ್ರಿಕೋದ್ಯಮದ ಒಡನಾಟದೊಂದಿಗೆ ಬೆಳೆದು ಬಂದಿದ್ದು ರೋಚಕದ ಸಂಗತಿ ಎನಿಸದೆ ಇರದು!

ಹಿರಿಯ ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿಯವರ ಧರ್ಮ ಪತ್ನಿ ಶ್ರೀಮತಿ ರಮಿಜಾ ಬೇಗಂ ಯಮ್ಮಿ,ಪತಿಯ ಬರವಣಿಗೆಯ ಮೊದಲ ಓದುಗರೆ ಇವರು.ಈ ದಂಪತಿಗಳಿಗೆ ಆರತಿಗೊಂದು ಕೀರುತಿಗೊಂದು ಎನ್ನುವಂತೆ ಇಬ್ಬರು ಮಕ್ಕಳು,ಒಂದು ಹೆಣ್ಣು ಮತ್ತು ಒಂದು ಗಂಡು ಮಗು. ಮಗಳು ಅಖೀನ ಗಜೇಂದ್ರಗಡದ ಶ್ರೀ ಭಗವಾನ ಮಹಾವೀರ ಜೈನ್ ವೈದ್ಯಕೀಯ ಕಾಲೇಜಿನಲ್ಲಿ ಮೊದಲ ವರ್ಷದ ಬಿ ಎ ಎಂ ಎಸ್ ಅಭ್ಯಶಿಸುತ್ತಿದ್ದಾರೆ ,ಮಗ ರೋಷನ್ ಹುಬ್ಬಳ್ಳಿಯ ಕೆ ಎಲ್ ಇ ಯುನಿವರ್ಸಿಟಿಯ ಬಿವಿ ಭೂಮರೆಡ್ಡಿ ಕಾಲೇಜಿನಲ್ಲಿ ಬಿ ಇ ಇಂಜನಿಯರಿಂಗ್ (ಕಂಪ್ಯೂಟರ್ ಸೈನ್ಷ್) ಅಭ್ಯಶಿಸುತ್ತಿದ್ದಾನೆ. ಸೃಜನಾತ್ಮಕ ಸಾಹಿತ್ಯ,ವಾಸ್ತವತೆಯನ್ನು ಅನಾವರಣಗೊಳಿಸುವಂಥ ಬರಹ,ಪ್ರಚಲಿತ ಸಮಸ್ಯೆಗಳ ತುಲನಾತ್ಮಕ ಅಧ್ಯಯನದಿಂದ ಒಡಮೂಡುವ ಮೌಲ್ಯಾಧಾರಿತ ಅಂಕಣಗಳು,ಕರೋನಾದಂಥ ಕರೋನಾದ ವಿಷಮ ಪರಿಷ್ಥಿತಿಯಲ್ಲಿ ಒಂದಿಡೀ ಕಲ್ಯಾಣ ಕರ್ನಾಟಕ ತುಂಬೆಲ್ಲ ಒಂದಿಷ್ಟು ಮಾಸ್ಕು,ಜೊತೆಗೆ ಸ್ಯಾನಿಟೇಜರ್ ನೊಂದಿಗೆ ಊಟ ಮಾಡಿದರಾಯಿತು ಬಿಟ್ಟರಾಯಿತು ಎನ್ನುವ ಹಠದ ಧೋರಣೆಯ ನಿರ್ಧಿಷ್ಠ ಗುರಿಯನ್ನಿಟ್ಟುಕೊಂಡು ಓಡಾಡಿ ಒಂದು ಹೊಸ ಆಯಾಮದ ಮಾಹಿತಿ ಸಂಗ್ರಹಿಸಿ ಪ್ರತಿನಿತ್ಯದ ವಿದ್ಯಾಮಾನಗಳೊಂದಿಗೆ ಕೊಪ್ಪಳದ ಕಲ್ಯಾಣ ದರ್ಶನ ದಿನಪತ್ರಿಕೆಗೆ ನಿರಂತರವಾಗಿ ಅಂಕಣ ಲೇಖನ ಬರೆದಿರುವದು,ಮತ್ತು ಬರೆಯುತ್ತಿರುವದು ಚರಿತ್ರಾರ್ಹವೂ, ದಾಖಲಾರ್ಹವೂ ಆಗಿದೆ. ಇಂಥ ಹಲವಾರು ಲೇಖನಗಳನ್ನು ಪ್ರಕಟಿಸುವ ಮೂಲಕ ಜಿಲ್ಲೆಯಾದ್ಯಂತ ಚಿರಪರಿಚಿತರಾಗಿರುವ ಹಿರಿಯ ಪತ್ರಕರ್ತ ಅಲ್ಲಾವುದ್ದೀನ ಯಮ್ಮಿಯವರು ನಿಜಕ್ಕೂ ನಮ್ಮ ಹೆಮ್ಮೆ! ನಮ್ಮ ನಾಡಿನ ಕನ್ನಡದ ಆಸ್ತಿ! '''